wannaphong/clean_thaiwikipedia huggingface dataset:
# ภาพยนตร์ภัยพิบัติ
ภาพยนตร์ภัยพิบัติ หรือ ภาพยนตร์หายนะ  เป็นประเภทของภาพยนตร์ประเภทหนึ่ง มีเนื้อหาเกี่ยวภัยพิบัติหรืออุบัติการณ์ต่าง ๆ เช่น แผ่นดินไหว, อุบัติเหตุ, น้ำท่วม, ภูเขาไฟระเบิด, พายุ, ไฟไหม้ หรือแม้แต่การจู่โจมของสิ่งที่มีอยู่ในจินตนาการเช่น สัตว์ประหลาด หรือมนุษย์ต่างดาว

ภาพยนตร์ในแนวภัยพิบัตินี้ มียุคที่ได้ชื่อว่าเป็นยุคทองในคริสต์ทศวรรษ 1970 เมื่อมีภาพยนตร์หลายเรื่องจากฮอลลีวูดได้ออกฉายและได้รับความนิยม ประสบความสำเร็จ เช่น Airport (1970) ที่มีชื่อเข้าชิงรางวัลออสการ์ถึง 10 รางวัล จึงเป็นที่มาของอีกหลายเรื่อง เช่น The Poseidon Adventure (1972), Earthquake (1974) หรือ The Towering Inferno (1974) หรือแม้กระทั่งฉากการทำลายดาวทั้งดวงก็เกิดมาจากความหวาดกลัวอาวุธนิวเคลียร์ในยุคสงครามเย็นใน สตาร์ วอร์ส (1977)

ภาพยนตร์ภัยพิบัติกลับมาได้รับความนิยมอีกครั้งในช่วงคริสต์ทศวรรษ 1990 เมื่อมีภาพยนตร์อีกหลายเรื่องในช่วงนี้ที่ได้รับความนิยมและประสบความสำเร็จ เช่น Twister (1996), ไอดี 4 สงครามวันดับโลก (1996),  ไททานิค (1997), Hard Rain (1998), ก็อตซิลล่า อสูรพันธุ์นิวเคลียร์ล้างโลก (1998) และรวมถึงบางเรื่องที่มีเนื้อหาคล้ายคลึงกันและยังเข้าฉายในเวลาเดียวกัน เป็นเสมือนคู่แข่งกัน เช่น  Dante's Peak (1997) กับ Volcano (1997) ที่มีเนื้อหาเกี่ยวกับภูเขาไฟระเบิดEbert, Roger (25 April 1997). Volcano . Chicago Sun-Times. Retrieved 2010-07-14., อาร์มาเก็ดดอน วันโลกาวินาศ (1998) กับ Deep Impact (1998) ที่มีเนื้อหาเกี่ยวกับอุกาบาตหรือดาวหางพุ่งเข้าชนโลก เป็นต้น

นักวิชาการภาพยนตร์ เห็นว่าภาพยนตร์ในแนวนี้ชี้ให้เห็นถึงเลวร้ายที่มนุษย์ทั้งโลกต้องได้รับร่วมกันและทิ้งความแตกต่างมารวมตัวกันปกป้องโลก

ภาพยนตร์ในแนวเดียวกันนี้ของไทย เช่น แผ่นดินวิปโยค (1978), อุกาฟ้าเหลือง (1980), ตะลุมพุก (2002), 2022 สึนามิ วันโลกสังหาร (2009) และของชาติอื่นในเอเชีย เช่น Sinking of Japan (2006) ของญี่ปุ่น หรือ Haeundae (2009) ของเกาหลี เป็นต้น
# นกเป็ดน้ำหางวงแหวน
นกเป็ดน้ำหางวงแหวน  เป็นสัตว์ปีกจำพวกเป็ดชนิดหนึ่ง จัดอยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล Callonettaจาก itis.gov  

มีลักษณะทั่วไปคล้ายกับเป็ด แต่มีขนาดลำตัวเล็กกว่ามาก มีลักษณะเด่น คือ ลำตัวค่อนข้างป้อมสั้น มีจะงอยปากสีเทาดำ เท้าสีเทาดำเป็นพังผืดเพื่อช่วยในการว่ายน้ำ ขนตามตัวจะมีสีน้ำตาลแกมน้ำตาลแดงส่วนปลายหางจะมีสีน้ำตาลแดงและล้อมรอบด้วยสีเทาดำอย่างเห็นได้ชัด ส่วนขนที่ปลายปีกจะออกสีน้ำตาลปนสีเทาดำชัดเจน มีปีกที่ค่อนข้างยาวและมีความสามารถพิเศษที่สามารถกระพือปีกได้เร็วกว่านกอื่นทั่วไป จึงบินได้สูงและเร็ว และสามารถบินต่อเนื่องได้เป็นเวลานานหลายชั่วโมงโดยไม่หยุดพัก 

มีการกระจายพันธุ์อยู่ในทวีปอเมริกาใต้ โดยอาศัยรวมกันเป็นฝูงอยู่ในพื้นที่ชุ่มน้ำต่าง ๆ  มีพฤติกรรมอยู่รวมกันเป็นฝูงตั้งแต่ 2 ตัว จนถึงหลายร้อยตัว เมื่อตกใจหรือบินจะบินตามติดกันเป็นฝูง ๆ ออกหากินในเวลากลางวันในละแวกใกล้เคียงที่อยู่อาศัยและกลับมานอนที่เดิมในตอนพลบค่ำนกเป็ดน้ำ

นกเป็ดน้ำหางวงแหวน ได้ชื่อว่าเป็นนกที่จับคู่ครองเพียงคู่เดียวตลอดชีวิต จึงมักใช้เป็นสัญลักษณ์ของความรักอยู่เสมอ ๆ

โดยนกเป็ดน้ำหางวงแหวน ไม่ใช่นกประจำถิ่นของประเทศไทย แต่อาจพบได้ในบางฤดูกาลด้วยว่าเป็นนกอพยพ แต่ก็พบได้ในปริมาณที่น้อยมาก ตามพื้นที่ชุ่มน้ำขนาดใหญ่ต่าง ๆ เช่น บึงบอระเพ็ด เป็นต้น ซึ่งมักมีผู้มายิงนำไปรับประทานอยู่บ่อย ๆ   โดยที่ไม่ได้เป็นสัตว์ป่าคุ้มครองตามกฎหมายไทยแต่ประการใดสัตว์ป่าคุ้มครอง
# น่ารัก (ละครโทรทัศน์)
น่ารัก อาจหมายถึง
 น่ารัก (ละครโทรทัศน์ พ.ศ. 2549)
 น่ารัก (ละครโทรทัศน์ พ.ศ. 2557)
# สกุลช้างสารภี
สกุลช้างสารภี หรือ Acampe เป็นสกุลของกล้วยไม้ที่กระจายพันธุ์ระหว่างแอฟริกาจนถึงอินเดีย จีน มาเลเซีย  อินโดนีเซีย นิวกินี และฟิลิปปินส์ ชื่อสกุล Acampe ได้มาจากภาษากรีก akampas, หมายถึง แข็งแรง หมายถึงดอกแข็ง ขนาดเล็ก 
 อ้างอิง
# สกุลพระยาฉัททันต์
สกุลพระยาฉัททันต์ หรือ Vandopsis เป็นกล้วยไม้สกุลหนึ่งมีสมาชิก  5 สปีชีส์ พบใน  เอเชียตะวันออกเฉียงใต้,จีน ฟิลิปปินส์ และเกาะนิวกินี
 อ้างอิง 

 Vandopsis in Flora of China: http://www.efloras.org/florataxon.aspx?flora_id=2&taxon_id=134365
# กองทัพเยเมน
กองทัพเยเมน ประกอบด้วยกองทัพบก (รวมถึง หน่วยพิทักษ์สาธารณรัฐ) กองทัพเรือ (รวมถึง นาวิกโยธิน) และกองทัพอากาศ (รวมถึง กองกำลังป้องกันภัยทางอากาศ) กำลังพลประจำการทั้งสิ้น 401,000 นาย 

 ประวัติ 

 โครงสร้าง 

 บุคลากร 

 กำลังพลประจำการ 

 กำลังพลสำรอง 

 งบประมาณ 

 การศึกษา 

 ยุทธภัณฑ์ 

 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# น่ารัก (ละครโทรทัศน์ พ.ศ. 2549)
น่ารัก เป็นละครโทรทัศน์ ในปี พ.ศ. 2549 แนว โรแมนติก-คอมเมดี ผลิตโดย ควิซ แอนด์ เควส บทประพันธ์โดย วรดา วรดล บทโทรทัศน์โดย พิมบงกช / ตุณย์ กำกับการแสดงโดย ผกามาศ ลิ่มปิยะชาติ / อดุลย์ บุญบุตร ออกอากาศทางสถานีวิทยุโทรทัศน์ไทยทีวีสีช่อง 3 ในช่วงครอบครัวตัวละครทุกวันจันทร์-ศุกร์ เวลา 18.30 น. นำแสดงโดย การิน ศตายุ, ณฐพร เตมีรักษ์, โชคชัย บุญวรเมธี, วิภาวี ศิริมะณีวัฒนา, ชาลิดา วิจิตรวงศ์ทอง, วิรากานต์ เสณีตันติกุล

 รายละเอียด 
บทประพันธ์ : วรดา วรดล
บทโทรทัศน์ : พิมบงกช, ตุณย์
กำกับการแสดง : ผกามาศ ลิ่มปิยะชาติ / อดุลย์ บุญบุตร
ออกอากาศ : ทุกวันจันทร์-ศุกร์ เวลา 18.30 น. ทางไทยทีวีสีช่อง 3

 นักแสดงนำ 
 นักแสดง   ตัวละคร  การิน ศตายุ  โชติช่วง ณฐพร เตมีรักษ์  น่ารัก โชคชัย บุญวรเมธี  สุรวุฒิ วิภาวี ศิริมะณีวัฒนา  ปริศนา ชาลิดา วิจิตรวงศ์ทอง  ขิม วิรากานต์ เสณีตันติกุล  อารยา ลักษมี ทรัพย์ปรุง  ไพลิน อภิชญา ปิยะนุวัฒน์ชัย  จีร่า พรรณชนิดา ศรีสำราญ  ล้ำระวี ด.ญ.ภัสสร คงมีสุข  ข้าวสวย ด.ญ.ณัฐชา ชินวงษ์  กระเจี๊ยบ ด.ญ.นพธิรา เอกสิทธิชัย  การ์ตูน ด.ช.กฤษกร ทรัพย์สงวน  กระตะด.ช.ปฏิภาณ สรรพสวัสดิโชติเปียกปูนด.ช.กิตติพัฒน์ โชติวชิรพันธ์เด่น

 เพลงประกอบละคร 
 พ.ศ. 2549 เธอน่ารัก (เพลงเปิด/เพลงปิด) ร้องโดย Bangkok Gigolo
 พ.ศ. 2549 เพื่อนกันซะอย่าง
# วงศ์ย่อยนกเป็ดน้ำ
วงศ์ย่อยนกเป็ดน้ำ  เป็นวงศ์ย่อยของสัตว์ปีกจำพวกเป็ด หรือนกเป็ดน้ำวงศ์หนึ่ง จัดอยู่ในวงศ์ใหญ่ Anatidae ใช้ชื่อวิทยาศาสตร์ว่า Anatinae หรือจัดอยู่ในเผ่า Anatini

เป็ดที่อยู่ในวงศ์ย่อยนี้มีลักษณะคล้ายกับสมาชิกที่อยู่ในวงศ์ใหญ่ คือ มีจะงอยปากแบนและตรงปลายปากงุ้ม ตีนมีพังผืด นิ้วเรียว นิ้วหลังค่อนข้างเล็กและเป็นนิ้วต่างระดับ บินได้เก่ง ส่วนใหญ่เป็นนกอพยพย้ายถิ่น นอกจากนี้แล้วยังสามารถที่จะว่ายน้ำหรือดำน้ำได้อีกด้วยตีนที่เป็นพังผืด

การจำแนก
(ในบางข้อมูลจะจัดให้เผ่า Anserini หรือห่าน ซึ่งมีขนาดลำตัวใหญ่อยู่ในวงศ์ย่อยนี้ด้วย)

Aix F. Boie, 1828 – เป็ดวู้ดดั๊ก, เป็ดแมนดาริน 
Amazonetta Boetticher, 1929	 
Anas Linnaeus, 1758 – นกเป็ดน้ำธรรมดา, เป็ดเล่นน้ำ 	 
Asarcornis Salvadori, 1895  – เป็ดก่า	 
Aythya F. Boie, 1822 – เป็ดดำน้ำ	, เป็ดโปชาด
Biziura Stephens, 1824	 
Bucephala S. F. Baird, 1858 – เป็ดตาทอง
Cairina Fleming, 1822	 
Callonetta Delacour, 1936  – นกเป็ดน้ำหางวงแหวน	 
Camptorhynchus Bonaparte, 1838	 – เป็ดลาบาดอร์	 
Chenonetta Brandt, 1836		 
Clangula Leach, 1819	 – Oldsquaws	 
Heteronetta Salvadori, 1865		 
Histrionicus Lesson, 1828	 – เป็ดฮาร์ลีควิน 
Lophodytes Reichenbach, 1853 	
Lophonetta Riley, 1914	 	
Malacorhynchus Swainson, 1831	 	
Marmaronetta Reichenbach, 1853	 	
Melanitta F. Boie, 1822	 	
Mergellus Selby, 1840  	
Mergus Linnaeus, 1758 	 – เป็ดปากเลื่อย
Netta Kaup, 1829	 	
Nettapus Brandt, 1836	 	
Nomonyx Ridgway, 1880		 
Oxyura Bonaparte, 1828	 – เป็ดหางแข็ง 
Polysticta Eyton, 1836 	 
Pteronetta Salvadori, 1895		 
Rhodonessa Reichenbach, 1853		 – เป็ดปากแดง
Salvadorina Rothschild & Hartert, 1894	 	
Somateria Leach, 1819 		 
Speculanas Boetticher, 1929

ที่สูญพันธุ์ไปแล้ว

(เรียกโดยรวม ๆ ว่า โมอา-โนลา)

Chelychelynechen  †
Thambetochen †
Ptaiochen †

ในประเทศไทยพบนกที่อยู่ในวงศ์ย่อยนี้ 5 สกุล 17 ชนิด
# วงศ์ย่อยเป็ดแดง
วงศ์ย่อยเป็ดแดง  เป็นวงศ์ย่อยของนกจำพวกนกเป็ดน้ำวงศ์หนึ่ง ใช้ชื่อวงศ์ว่า Dendrocygninae (หรือ Dendrocygnidae) จัดอยู่ในวงศ์ใหญ่ Anatidae

ลักษณะของเป็ดในวงศนี้คือ ปากยาวกวาหัว ไมมีรอยขีดดานบนของปาก รูจมูกอยูเกือบโคนปาก ปลายปกมน ขนปลายปกเสนนอกสุดสั้นกวาเสนที่ 4 เมื่อนับจากดานนอก หางมน ขายาว เวลาบินขา เหยียดพนปลายหาง แขงเปนเกล็ดแบบเกล็ดรางแห นิ้วหลังไมมีพังผืดและมักยาวประมาณ 1 ใน 3 ของแขง 
 มีลำคอยาวกว่าเป็ดในวงศ์อื่น ๆ และมักยืดคออยู่เสมอ  ๆ จึงมีลักษณะโดยรวมเหมือนหงส์ แต่ย่อขนาดลงมา และเป็นเป็ดเพียงไม่กี่จำพวกที่ทำรังบนต้นไม้ โดยที่คำว่า Dendro หมายถึง "ต้นไม้" และ cygnus หมายถึง "หงส์"

การจำแนก
แบ่งออกได้เป็นเพียงสกุลเดียว 8 ชนิด ในประเทศไทยพบเพียงชนิดเดียว 

Dendrocygna 
Dendrocygna arborea (Linnaeus, 1758)
Dendrocygna arcuata (Horsfield, 1824) 
Dendrocygna autumnalis (Linnaeus, 1758)
Dendrocygna bicolor  (Vieillot, 1816)
Dendrocygna eytoni (Eyton, 1838)
Dendrocygna guttata Schlegel, 1866
Dendrocygna javanica (Horsfield, 1821) – เป็ดแดง (เป็นชนิดที่พบได้ในประเทศไทยเพียงชนิดเดียว)
Dendrocygna viduata (Linnaeus, 1766)

อนึ่ง วงศ์ย่อยนี้บางข้อมูลจะจัดให้มีสกุล Thalassornis หรือเป็ดหลังขาวรวมอยู่ด้วย แต่ปัจจุบันได้ถูกจำแนกแยกออกต่างหาก
Young, H. G., R. Safford, F. Hawkins, R. Rabarisoa, & F. Razafindrajao, 2006. Madagascar whitebacked duck: What is its true status? TWSG News 15:38–40.
อ้างอิง

แหล่งข้อมูลอื่น
# การยึดครองญี่ปุ่น
การยึดครองญี่ปุ่นโดยฝ่ายสัมพันธมิตรหลังสงครามโลกครั้งที่สองยุติ อันมีสหรัฐอเมริกาเป็นผู้นำ และเครือจักรภพอังกฤษเป็นผู้สนับสนุน ซึ่งเป็นการยึดครองแผ่นดินญี่ปุ่นโดยชาวต่างชาติเป็นครั้งแรกในประวัติศาสตร์ญี่ปุ่นกว่า 2,000 ปี การยึดครองดังกล่าวเปลี่ยนแปลงประเทศญี่ปุ่นจากระบอบสมบูรณาญาสิทธิราชย์เข้าสู่ระบอบประชาธิปไตยซึ่งทำให้หวนคิดถึงการเมือง "นิวดีล" (New Deal) ของอเมริกาในคริสต์ทศวรรษ 1930 การยึดครองดังกล่าวมีชื่อรหัสว่า ปฏิบัติการบัญชีดำ (Operation Blacklist) สิ้นสุดลงด้วยสนธิสัญญาซานฟรานซิสโก ที่ลงนามเมื่อวันที่ 8 กันยายน ค.ศ. 1951 และมีผลใช้บังคับตั้งแต่วันที่ 28 เมษายน ค.ศ. 1952 อันเป็นการฟื้นฟูเอกราชของญี่ปุ่น โดยยกเว้นหมู่เกาะรีวกีวก่อน ค.ศ. 1972

การยอมแพ้ของญี่ปุ่น
ญี่ปุ่นยอมจำนนต่อฝ่ายสัมพันธมิตรเมื่อวันที่ 14 สิงหาคม ค.ศ. 1945 เมื่อรัฐบาลญี่ปุ่นชี้แจงสัมพันธมิตรถึงการยอมรับปฏิญญาพ็อทซ์ดัม ซึ่งเป็นวันที่สมเด็จพระจักรพรรดิฮิโรฮิโตะทรงประกาศความพ่ายแพ้อย่างไม่มีเงื่อนไขทางวิทยุ การประกาศนั้นเป็นครั้งแรกของสมเด็จพระจักรพรรดิที่ประกาศทางวิทยุและครั้งแรกของประชาชนที่ได้ยินเสียงของพระจักรพรรดิ

วันดังกล่าวเป็นที่รู้จักในชื่อวันชัยเหนือญี่ปุ่น (V-J - Victory over Japan) ซึ่งเป็นจุดเปลี่ยนสู่การสิ้นสุดสงครามโลกครั้งที่สองและการเริ่มต้นของเส้นทางที่ยาวนานในการฟื้นฟูประเทศญี่ปุ่น ในวันชัยเหนือญี่ปุ่นนั้น แฮร์รี ทรูแมน ประธานาธิบดีสหรัฐอเมริกานัดหมายจอมพลดักลาส แมคอาเธอร์ ในฐานะผู้บัญชาการสูงสุดของฝ่ายสัมพันธมิตร  (Supreme Commander for the Allied Powers (SCAP)) สำหรับแผนดำเนินการยึดครองญี่ปุ่น 

เนื่องจากในระหว่างสงครามนั้น บรรดาชาติมหาอำนาจต่างๆของฝ่ายสัมพันธมิตรวางแผนที่จะแบ่งประเทศญี่ปุ่นเพื่อปกครองเอง ซึ่งหลังจากฝ่ายสัมพันธมิตรรบชนะเยอรมนีแล้วได้ยึดครองเป็นที่เรียบร้อย ด้านผู้บัญชาการสูงสุดของฝ่ายสัมพันธมิตรจึงเป็นผู้ควบคุมโดยตรงบนเกาะหลักของญี่ปุ่น (ฮนชู ฮกไกโด ชิโกกุ และคีวชู) และเกาะโดยรอบ โดยการเป็นเจ้าของดินแดนต่าง ๆ ถูกแบ่งให้กับชาติมหาอำนาจของฝ่ายสัมพันธมิตร ดังนี้

20px สหภาพโซเวียต : เกาหลีเหนือ (ไม่ได้ยึดครองทั้งหมด) เกาะซาฮาลิน และหมู่เกาะคูริล

20px สหรัฐอเมริกา : เกาหลีใต้ (ไม่ได้ยึดครองทั้งหมด) โอกินาวะ หมู่เกาะอามามิ หมู่เกาะโบนิน และหมู่เกาะไมโครนีเชีย

20px สาธารณรัฐจีน : ไต้หวันและเผิงหู

20px สหราชอาณาจักร : หมู่เกาะอันดามันและนิโคบาร์ ฮ่องกง หมู่เกาะโซโลมอน

สำหรับการเข้ายึดครองดินแดนต่าง ๆ ของญี่ปุ่นนั้น ไม่มีสาเหตุชัดเจนว่าเหตุใดแผนจึงถูกเปลี่ยนแปลง ซึ่งก็มีทฤษฎีทั่วไปรวมถึงอำนาจที่เพิ่มขึ้นของสหรัฐอเมริกาในการพัฒนาอาวุธนิวเคลียร์ อีกทั้งแฮรี่ ทรูแมนไม่เชื่อมั่นในสหภาพโซเวียตมากนัก เมื่อเปรียบเทียบกับแฟรงกลิน โรสเวลต์ อีกทั้งสหภาพโซเวียตเคยมีความตั้งใจในการยึดครองเกาะฮกไกโด ซึ่งอาจนำมาใช้เป็นฐานของลัทธิคอมมิวนิสต์ในประเทศญี่ปุ่น อย่างไรก็ตาม มีความแตกต่างระหว่างการยึดครองเยอรมันตะวันออกและเกาหลีเหนือของโซเวียต ซึ่งทางประธานาธิบดีแฮรี่ ทรูแมน ไม่ยอมให้แผนการของฝ่ายคอมมิวนิสต์สำเร็จ
# เคาหยก
เคาหยก   เป็นอาหารกวางตุ้งชนิดหนึ่ง แปลตรงตัวว่าเนื้อคว่ำ และตรงกับภาษาจีนกลางว่า "โค่วโร่ว" เป็นอาหารที่มีชื่อเสียงของมณฑลหูหนานและมณฑลกวางตุ้ง เคาหยกในไทยที่มีชื่อเสียงอยู่ที่อำเภอเบตง จังหวัดยะลา และจังหวัดตรัง

เคาหยกแบบจีนมีสองแบบ แบบแรกใช้หมูสามชั้นหั่นสี่เหลี่ยมผสมกับผักกาดดองเค็มแห้งที่เรียกหั่มช้อยกอน หรือ เหมย์กันไช่ (梅干菜) หรือไช่กัว อีกแบบหนึ่งใส่เผือกที่หั่นชิ้นเท่าหมู แบบที่ใส่ผักกาดดองจะนำผักกาดดองไปผัดกับน้ำปรุงรสก่อน ส่วนแบบที่ใส่เผือกจะนำเผือกชนิดที่เนื้อซุยที่จี่พอสุก ราดด้วยน้ำปรุงรสที่ทำจากเต้าหู้ยี้ น้ำมันหอย น้ำมันงา ผงพะโล้ แทน  จากนั้นจะนำหมูกับเครื่องปรุงใส่ชาม ตุ๋นให้หมูเปื่อยนุ่ม เมื่อสุกแล้ว จะนำจานมาปิดปากชามแล้วพลิกกลับด้านให้เนื้อหมูลงไปอยู่ในจาน จึงเป็นที่มาของชื่ออาหารจานนี้
# ปืนแม่เหล็กไฟฟ้าแบบขดลวดเหนี่ยวนำ
ปืนแม่เหล็กไฟฟ้าแบบขดลวดเหนี่ยวนำ (coilgun) (หรือ ปืนเกาส์ มีความเกี่ยวข้องกับ คาร์ล ฟรีดริช เกาส์ ผู้ที่ได้คิดค้นกำหนดรายละเอียดทางคณิตศาสตร์ของผลลัพธ์เกี่ยวกับแม่เหล็กที่ใช้โดยเครื่องเร่งแม่เหล็ก) เป็นชนิดของเครื่องเร่งวัตถุที่ใช้เป็นลูกปืน (projectile) ที่ประกอบไปด้วยหนึ่งขดลวดตัวนำไฟฟ้าหรือมากกว่านั้นเพื่อใช้เป็นแหล่งกำเนิดพลังงานแม่เหล็กไฟฟ้าในการกำหนดค่าของมอเตอร์เชิงเส้นเพื่อที่จะช่วยในการเร่งความเร็วกระสุนปืนที่ทำจากสารเฟอร์โรแม็กเนติค  (ferromagnetic) หรือเรียกว่าการเหนี่ยวนำทางแม่เหล็กไฟฟ้า ให้เคลื่อนที่ออกไปจากปากกระบอกปืนด้วยความเร็วสูง   ในเกือบทุกการกำหนดค่าของปืนแม่เหล็กไฟฟ้าแบบขดลวดเหนี่ยวนำนี้, ขดลวดและกระบอกปืนจะถูกจัดเรียงบนแกนร่วมอันเดียวกัน

ปืนแม่เหล็กไฟฟ้าแบบขดลวดเหนี่ยวนำ หรือ คอยล์กัน (Coilguns) โดยทั่วไปประกอบด้วยหนึ่งหรือมากกว่าหนึ่งขดลวดที่ถูกพันจัดเรียงไปตามแนวความยาวผิวนอกของตัวถังที่เป็นตัวกระบอกปืนดังนั้นเส้นทางของลูกกระสุนจึงถูกเร่งความเร็วให้อยู่ไปตามแกนกลางของขดลวด  ขดลวดจะถูกเปิดและปิดสวิตช์ให้กระแสไฟฟ้าไหลผ่านไปและหยุดไหลผ่านในลำดับเวลาอย่างแม่นยำ, ทำให้ลูกกระสุนจะถูกเร่งตัวได้อย่างรวดเร็วไปตามช่องในกระบอกปืนด้วยอำนาจจากแรงแม่เหล็ก  คอยล์กัน แตกต่างจาก ปืนแม่เหล็กไฟฟ้าแบบรางคู่ขนาน หรือ เรวกัน (Railguns) ตรงที่ทิศทางของการเร่งความเร็วในเรวกัน อยู่ที่มุมขวากับแกนกลางของลูปกระแส หรือ วงปิดของการไหลเวียนของกระแส ที่เกิดจากการนำกระแสของตัวราง

 ประวัติ 

ปืนแม่เหล็กไฟฟ้าแบบขดลวดเหนี่ยวนำ ที่สามารถใช้งานได้เป็นครั้งแรกได้รับการพัฒนาและจดสิทธิบัตรโดยนักวิทยาศาสตร์ชาวนอร์เวย์ชื่อ คริสเชน เบิร์คแลนด์ (Kristian Birkeland) ในปี ค.ศ. 1904archive.org: Popular Mechanics 06 1933 page 819

ในปี ค.ศ. 1933, นักประดิษฐ์ชาวอเมริกันในรัฐเท็กซัสชื่อ เวอร์เจิล ริกสบี (Virgil Rigsby) ได้พัฒนาปืนแม่เหล็กไฟฟ้าแบบขดลวดเหนี่ยวนำแบบตั้งอยู่ประจำที่ขึ้นซึ่งมันถูกออกแบบมาให้ใช้ได้เหมือนกับปืนกล  มันถูกขับเคลื่อนโดยมอเตอร์ไฟฟ้าขนาดใหญ่และเครื่องกำเนิดไฟฟ้า  มันได้ปรากฏเผยแพร่ในสื่อสิ่งพิมพ์ทางวิทยาศาสตร์ร่วมสมัยหลายฉบับ แต่ก็ไม่เคยดึงดูดความสนใจใด ๆ จากกองทัพเลย 

 โครงสร้าง 
ปืนคอยล์หรือปืนขดลวดมีสองประเภทหลักๆ คือ แบบสเตจ (ตอน) เดียวและแบบหลายสเตจ ปืนคอยล์สเตจเดียวใช้ขดลวดแม่เหล็กไฟฟ้าหนึ่งอันในการขับเคลื่อนกระสุนปืน ปืนคอยล์แบบหลายสเตจใช้ขดลวดแม่เหล็กไฟฟ้าหลายๆ อันเรียงติดต่อกันไปเพื่อเพิ่มความเร็วของกระสุนปืนขึ้นไปเรื่อยๆ

  ดูเพิ่ม 

 Railgun
 Mass driver
 Electromagnetic propulsion
 Edwin Fitch Northrup
# เกา สิงเจี้ยน
เกา สิงเจี้ยน (; 4 มกราคม ค.ศ. 1940 –) เป็นนักประพันธ์, นักเขียนบทละคร และนักวิจารณ์ผู้อพยพชาวจีน ผู้ได้รับรางวัลโนเบลสาขาวรรณกรรมใน ค.ศ. 2000 “สำหรับผลงานที่สมบูรณ์ในระดับสากล, ข้อมูลเชิงลึกที่ดุเดือด และความฉลาดทางด้านภาษา” นอกจากนี้ เขายังเป็นนักแปล (โดยเฉพาะอย่างยิ่งผลงานของซามูเอล เบ็คเค็ทท์ และอูเจน อีออเนสคู), นักเขียนบท, ผู้กำกับเวที และจิตรกรที่มีชื่อเสียง ใน ค.ศ. 1998 เกาได้รับสัญชาติฝรั่งเศส

ละครของเกาได้รับการพิจารณาว่าเป็นละครแอบเสิร์ดที่มีความลึกซึ้งในปกติวิสัยและอยู่ระดับแถวหน้าในประเทศจีน ผลงานที่ออกมาเป็นร้อยแก้วของเขามีแนวโน้มที่จะมีชื่อเสียงโด่งดังน้อยกว่าในประเทศจีน แต่ได้รับการยกย่องอย่างสูงในยุโรปและฝั่งตะวันตก

 การตอบรับ 

 ความเห็นจากนักเขียนชาวจีน 
ผลงานของเกานำไปสู่การอภิปรายที่รุนแรงในหมู่นักเขียนชาวจีน ทั้งในเชิงบวกและเชิงลบ

นักเขียนชาวจีนจำนวนมาก แสดงความเห็นถึง "ศิลปะลวดลายจีน" ของเกา หรืองานแปล ว่าได้เป็นการเปิดแนวทางใหม่สำหรับวรรณกรรมสมัยใหม่ของจีนที่วิทยาลัยสวีเดน และการชนะรางวัลโนเบลเนื่องในโอกาสครบรอบ 100 ปี เป็นการสร้างความสุขต่อวงการวรรณกรรมของจีน

บทความเกี่ยวกับเขาในนิตยสารมิวส์ ฉบับเดือนมิถุนายน ค.ศ. 2008 ซึ่งเป็นนิตยสารที่ยุติลงแล้วในฮ่องกง ลีโอ ลี (李歐梵) ได้สรรเสริญการใช้ภาษาจีนในผลงานโซลเมาน์เทน: 'ไม่ว่ามันจะเป็นการสร้างผลงานหรือไม่ แต่มันก็เป็นเรื่องแต่งที่อุดมไปด้วยวาทะพื้นเมืองและการวางเกณฑ์ที่สละสลวยชั้นเอก ตลอดจนภาษาถิ่น จึงจัดเป็น "นวนิยายที่เกิดขึ้นในสังคมมนุษย์ที่หลากหลาย" โดยมีเสียงและจังหวะที่สามารถอ่านออกเสียงได้ (ในฐานะที่เกาสามารถทำได้สำหรับการอ่านของประชาชน)'

ก่อนถึง ค.ศ. 2000 นักเขียนและนักวิชาการชาวจีนกว่าสิบรายได้คาดการณ์ไว้แล้วถึงการรับรางวัลโนเบลสาขาวรรณกรรมของเกา ซึ่งได้แก่ หู เย่าเหิง (胡耀恒) พานจุน (潘军) ตั้งแต่เมื่อช่วง ค.ศ. 1999
# อันดับห่าน
อันดับห่าน หรือ อันดับเป็ด  เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Anseriformes

นกในอันดับห่านมีขนาดเล็กจนถึงขนาดใหญ่มาก มีขนาดลำตัวยาวตั่งแต่ 29 – 152 เซนติเมตร ได้แก่ ห่านและนกเป็ดน้ำต่าง ๆ ปากของนกในอันดับนี้แตกต่างจากปากของนกในอันดับอื่นอย่างชัดเจนคือ ปากแบนและกว้าง ปลายปากมีลักษณะคล้ายเล็บและเป็นขอเล็กน้อย รูจมูกทะลุถึงกัน นิ้วมี 4 นิ้ว เหยียดไปข้างหลัง 1 นิ้ว และเหยียดไปข้างหน้า 3 นิ้ว นิ้วหน้ามีพังผืด นิ้วแบบตีนพัด นิ้วหลังเป็นนิ้วต่างระดับ ขนปลายปีกมี 10 เส้น ขนกลางปีกเป็นแบบไม่มีขนกลางปีกเส้นที่ 5 ขนแต่ละเส้นมีแกนขนรองเล็กหรือไม่มี ด้านข้างของคอมีขน ตัวเต็มวัยมีขนอุยปกคลุมลำตัว มีต่อมน้ำมันลักษณะเป็นพุ่มขน ทำให้เมื่อลงน้ำแล้วขนจะไม่อุ้มน้ำ ไม่ทำให้ตัวหนัก

นกในอันดับห่านเป็นนกน้ำหรือกึ่งน้ำกึ่งบก สามารถว่ายน้ำรวมถึงดำน้ำได้ดี อาหารได้แก่ สัตวตัวเล็กต่าง ๆ และพืช ปกติทำรังโดยใช้ขนวางตามพื้นดิน บางชนิดทำรังตามโพรงต้นไม้ วางไข่ครอกละ 3 – 15 ฟอง เปลือกไข่สีขาวหรือสีเนื้อหรือสีออกเขียวเป็นมัน ลูกนกแรกเกิดมีสภาพเป็นลูกอ่อนเดินได้ มีกระจายพันธุ์ทั่วทั้งโลกประมาณ 140 – 150 ชนิด

การจำแนก
แบ่งออกได้เป็น 3 วงศ์ (บางข้อมูลจัดให้มี 4)

Anatidae  – เป็ด, นกเป็ดน้ำ, ห่าน, หงส์	 
Anhimidae  – นกสกรีมเมอร์	 
 Anseranatidae  – ห่านแม็กพาย
Dendrocygnidae – เป็ดแดง (หากจะจัดให้เป็นวงศ์ต่างหาก)

ที่สูญพันธุ์ไปแล้ว
Dromornithidae  †
Presbyornithidae †

 Anseriformes classification

ในประเทศไทยพบทั้งหมด 25 ชนิด เพียงวงศ์เดียว (หรือ 2 วงศ์)
# อันดับไก่
อันดับไก่ เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Galliformes  

สัตว์ปีกหรือนกในนี้มีขนาดลำตัวตั้งแต่เล็กมากจนถึงใหญ่มาก ตั้งแต่ 12 – 223 เซนติเมตร จะงอยปากสั้น ปลายปากทู่ จะงอยปากบนโค้งเล็กน้อย รูจมูกไม่ทะลุถึงกัน ขาใหญ่ แข้งปกคลุมด้วยเกล็ดแบบเกล็ดซ่อน นิ้วหลังอยู่ในระดับเดียวกับนิ้วหน้า เล็บทู่ ปากสั้น ปลายปากมนและเว้าเข้าข้างใน ขนปลายปากแข็งและโค้ง มี 10 เส้น และมีขนกลางปากเส้นที่ 5 ขนหางมี 8 – 32 เส้น ขนแต่ละเส้นมีแกนขนรอง ตัวเต็มวัยลำตัวมีขนอุยปกคลุมห่าง ๆ ต่อมน้ำมันเป็นพุ่มขน แต่บางชนิดก็ไม่เป็นพุ่มขน 

มีพฤติกรรมเป็นนกที่คุ้ยเขี่ยหาอาหารตามพื้นดิน อาศัยตามต้นไม้ อาหารได้แก่ เมล็ดธัญพืช ผลไม้ เมล็ดพืช แมลง และสัตว์ขนาดเล็ก ทำรังตามพื้นดินหรือกิ่งไม้ วางไข่คราวละ 1 – 20 ฟอง ไข่มีสีเนื้อหรือสีขาว อาจมีลายจุด ลูกอ่อนในระยะแรกเกิดมีขนอุยปกคลุมเต็มลำตัว สามารถเดินตามพ่อแม่ไปหาอาหารได้ทันทีหลังจากขนแห้ง 

การจำแนก
จำแนกออกได้เป็น 3 วงศ์ใหญ่ (แยกย่อยได้เป็นวงศ์ได้ทั้งหมด 5 วงศ์) ในประเทศไทยพบเพียงวงศ์เดียวเท่านั้น และพบทั้งหมด 26 ชนิด

Cracidae
Megapodiidae
Phasianoidea
†SylviornithidaeClarke, Julia A. (2004): Morphology, Phylogenetic Taxonomy, and Systematics of Ichthyornis and Apatornis (Avialae: Ornithurae). Bulletin of the American Museum of Natural History 286: 1–179 PDF fulltext Agnolin, Federico L.; Novas, Fernando E. & Lio, Gabriel (2006): Neornithine bird coracoid from the Upper Cretaceous of Patagonia. Ameghiniana 43(1): 245–248. HTML fulltext

 Galliformes classification
# อิสลามศึกษา
อิสลามศึกษาราชบัณฑิตยสถาน, พจนานุกรมศัพท์ศึกษาศาสตร์, กรุงเทพฯ : ราชบัณฑิตยสถาน, 2555, หน้า 191-2  เป็นสาขาวิชาหนึ่งในศาสนศึกษา ทำการศึกษาประวัติศาสตร์ แนวคิด และแนวปฏิบัติ ของศาสนาอิสลามและชาวมุสลิม ตามบริบทของสังคม เศรษฐกิจ และการเมืองที่แตกต่างกัน ในปัจจุบันมีการเปิดสอนทั้งในระดับการศึกษาขั้นพื้นฐานและอุดมศึกษา
# หม่อมเจ้าเฉลิมศรีจันทรทัต จันทรทัต
หม่อมเจ้าเฉลิมศรีจันทรทัต จันทรทัต (17 ตุลาคม พ.ศ. 2438 - 26 สิงหาคม พ.ศ. 2507) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต

พระประวัติ
หม่อมเจ้าเฉลิมศรีจันทรทัต จันทรทัต เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต เมื่อวันที่ 17 ตุลาคม พ.ศ. 2438 มีโสทรเชษฐภคินี 3 องค์ ได้แก่
 หม่อมเจ้าทัตจันทร์จำรูญ จันทรทัต (พ.ศ. 2428-2485)
 หม่อมเจ้าวิบูลย์จันทรา จันทรทัต (พ.ศ. 2429-2473)
 หม่อมเจ้าประภาจันทรี จันทรทัต (พ.ศ. 2437-2455)

และมีอนุชาและขนิษฐาต่างพระมารดา 4 องค์ ได้แก่
 หม่อมเจ้าจันทรศิริปริวัตร จันทรทัต (พ.ศ. 2445-2511)
 หม่อมเจ้าอุรคินทร์ จันทรทัต (พ.ศ. 2456-2511)
 หม่อมเจ้าศศวินทุวิศาล จันทรทัต (พ.ศ. 2460-2527)
 โสมกานดา ภาษวัธน์ (พ.ศ. 2461-2553)

เมื่อยังทรงพระเยาวน์นั้น พระบิดาทรงโปรดมากด้วยเป็นพระโอรสองค์แรก เมื่อเจริญชันษาทรงเข้าศึกษาที่โรงเรียนราชวิทยาลัย ซึ่งขณะนั้นตั้งอยู่ที่ถนนบำรุงเมือง เมื่อโรงเรียนราชวิทยาลัยย้ายไปตั้งที่จังหวัดนนทบุรี หม่อมเจ้าเฉลิมศรีจันทรทัตก็ทรงลาออกแล้วเข้าศึกษาต่อที่โรงเรียนเทพศิรินทร์ เมื่อพ.ศ. 2454พระประวัติ  จากเว็บไซต์ debsirinalumni.org สืบค้นเมื่อ 17-04-57. จนจบชั้นของโรงเรียน และเข้าศึกษาต่อที่โรงเรีนกฎหมายของกระทรวงยุติธรรม ขณะเดียวกันก็ทรงรับราชการในกระทรวงเกษตราธิการ ต่อมาย้ายไปรับราชการที่แผนกปรึกษากระทรวงพานิชย์และคมนาคม จนถึงสมัยเศรษฐกิจตกต่ำ รัฐบาลต้องปรับปรุงตัดข้าราชการออกเพื่อให้งบประมาณเข้าสู่ดุลยภาพ หม่อมเจ้าเฉลิมศรีจันทรทัตก็ต้องออกจากราชการในคราวนั้น และประทับอยู่ที่วังมหาชัยตลอดมา ในระหว่างที่ไม่ได้ทรงทำราชการอยู่นี่เองก็ทรงใช้เวลาในการศึกษาตำราโหราศาสตร์ และทรงมีความรู้ความเชี่ยวชาญจนได้รับตำแหน่งนายกสมาคมโหรแห่งประเทศไทย ดำรงตำแหน่งระหว่าง พ.ศ. 2491 – 2492ประวัติสมาคมโหร  จากเว็บไซต์ astrothai.org สืบค้นเมื่อ 02-05-57. นอกจากนี้หม่อมเจ้าเฉลิมศรีจันทรทัต ยังเคยดำรงตำแหน่งสมาชิกวุฒิสภา ในวุฒิสภาไทย ชุดที่ 2 ดำรงตำแหน่งระหว่างวันที่ 18 พฤศจิกายน พ.ศ. 2490 ถึง 29 พฤศจิกายน พ.ศ. 2494

หม่อมเจ้าเฉลิมศรีจันทรทัต จันทรทัต สิ้นชีพิตักษัยเมื่อวันที่ 26 สิงหาคม พ.ศ. 2507 สิริชันษา 68 ปี พระราชทานเพลิงศพ ณ วัดมกุฏกษัตริยารามราชวรวิหาร เมื่อวันที่ 18 มกราคม พ.ศ. 2508

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ ตอนที่ 25 หน้า 67 วันที่ 2 พฤษภาคม 2493 ข่าวพระราชทานเครื่องราชอิสริยาภรณ์ ในงานพระราชพิธีเฉลิมพระชนมพรรษา วันที่ 6 พฤศจิกายน 2471 ราชกิจจานุเบกษา เล่ม 45 หน้า 2364 

 พงศาวลี
# ฮาเวิร์ด ฟิงเกิล
ฮาเวิร์ด ฟิงเกิล (Howard Finkel) เป็นผู้ประกาศนักมวยปล้ำอาชีพที่ทำงานให้กับ WWE ได้เข้าสู่หอเกียรติยศดับเบิลยูดับเบิลยูอีประจำปี 2009

รางวัลและความสำเร็จ
World Wrestling Entertainment
WWE Hall of Fame (Class of 2009)
Wrestling Observer Newsletter
Wrestling Observer Newsletter Hall of Fame (Class of 2018)
# ตำบลเมืองเก่า
ตำบลเมืองเก่า อาจหมายถึง
 ตำบลเมืองเก่า อำเภอเมืองขอนแก่น จังหวัดขอนแก่น 
 ตำบลเมืองเก่า อำเภอพนมสารคาม จังหวัดฉะเชิงเทรา 
 ตำบลเมืองเก่า อำเภอกบินทร์บุรี จังหวัดปราจีนบุรี 
 ตำบลเมืองเก่า อำเภอเมืองพิจิตร จังหวัดพิจิตร 
 ตำบลเมืองเก่า อำเภอเสาไห้ จังหวัดสระบุรี 
 ตำบลเมืองเก่า อำเภอเมืองสุโขทัย จังหวัดสุโขทัย 

หรืออาจหมายถึง
 ตำบลเมืองเก่าพัฒนา อำเภอเวียงเก่า จังหวัดขอนแก่น
# อดัม โรส
เรย์มอนด์ จอห์น เลปแปน (Raymond John Leppan; 20 กรกฎาคม ค.ศ. 1979) นักมวยปล้ำอาชีพชาวแอฟริกาใต้ อดีตนักมวยปล้ำWWEในชื่อ อดัม โรส (Adam Rose)http://www.wrestlezone.com/news/613305-detailed-wwe-main-event-taping-results-including-dark-match-dusty-classic-match-results-spoilers อดีตสังกัดNXTและFCWในชื่อ ลีโอ ครูเกอร์ (Leo Kruger)

แชมป์และรางวัล
Atomic Revolutionary Wrestling
ARW Heavyweight Championship (1 time)
 ARW Next Level Championship (1 time)
Blue Water Championship Wrestling
BWCW Heavyweight Championship (1 time)
 Championship International Wrestling
 CIW Heavyweight Championship (1 time)
 Florida Championship Wrestling
 FCW Florida Heavyweight Championship (2 times)
 Pro Wrestling Illustrated
 Ranked No. 77 of the top 500 singles wrestlers in the PWI 500 in 2012
 World Wrestling Professionals
 WWP World Heavyweight Championship (1 time)
 Wrestling Observer Newsletter
 Worst Gimmick (2014)
# การ์โลส โกลอน
การ์โลส เอดวิน โกลอน กอนซาเลส ผู้พ่อ  เกิดวันที่ 18 กรกฎาคม ค.ศ. 1948 เป็นนักมวยปล้ำอาชีพที่เกษียรอายุชาวปวยร์โตรีโก ที่รู้จักกันในชื่อ การ์ลิโตส โกลอน  หรือ การ์โลส โกลอน  เขาเป็นนักมวยปล้ำรุ่นแรกของตระกูลโกลอน เป็นพ่อของการ์ลิโตและปริโม และเป็นลุงของเอปิโก ปัจจุบันได้เข้าสู่หอเกียรติยศดับเบิลยูดับเบิลยูอี ประจำปี 2014

 ผลงานแชมป์รางวัล 
Funking Conservatory
FC Tag Team Championship (1 time) – with Eddie Colón
Pro Wrestling Illustrated
PWI ranked him # 39 of the 500 best singles wrestlers of the "PWI Years" in 2003.
Stampede Wrestling
NWA International Tag Team Championship (Calgary version) (1 time) – with Gino Caruso
World Wrestling Council
WWC World/Universal Heavyweight Championship (26 times)
NWA World Heavyweight Championship (1 time, Unrecognized) 
WWC Puerto Rico Heavyweight Championship (9 times)
WWC Hardcore Championship (2 times)
WWC North American Heavyweight Championship (8 times)
WWC North American Tag Team Championship (11 times) – with Miguel Perez (2), Jose Rivera (2), Gino Caruso (1), Bob Ellis (1), Victor Jovica (1), Chief Thunder Cloud (1), Huracán Castillo (1), Eric Froelich (1), and Invader I (1)
WWC World Junior Heavyweight Championship (1 time)
WWC World Tag Team Championship (3 times) – with Jose Rivera (1), Pedro Morales (1), and Invader I (1)
WWC World Television Championship (4 times)
WWE
WWE Hall of Fame (Class of 2014)